Kolej Tingkatan Enam dan Pusat Tingkatan Enam

Berikut ialah senarai Kolej Tingkatan Enam dan Pusat Tingkatan Enam di Malaysia.

Pelajar lepasan SPM ditawarkan tempat ke Pusat Tingkatan Enam secara automatik bagi melanjutkan pengajian prauniversiti di Malaysia. Pelajar lepasan STPM adalah lepasan pengajian Pra-Universiti paling ramai berbanding dengan yang lain (Matrikulasi KPM, Asasi Universiti Awam, Diploma Universiti Awam/Politeknik Premier dan lain-lain) dalam menyambung pengajian Ijazah Sarjana Muda di Universiti Awam (UA) di Malaysia. Seramai 48,605 lepasan STPM layak masuk 20 UA bagi Ijazah Sarjana Muda sesi akademik 2020/2021 

Semua sekali, terdapat 23 buah Kolej Tingkatan Enam melibatkan semua jabatan pendidikan di Malaysia kecuali Perlis, Kelantan, Pahang, Negeri Sembilan dan Labuan. Selangor mempunyai bilangan Kolej Tingkatan Enam tertinggi iaitu sebanyak 7 buah, diikuti dengan Sabah dan Perak masing-masing mempunyai 3 buah Kolej Tingkatan Enam. Pusat Tingkatan Enam pula terdapat 600 pusat tingkatan enam di seluruh Malaysia.

Jenis Pusat Tingkatan Enam
Kolej Tingkatan Enam (Mod 1) 
Sekolah yang mempunyai sekurang-kurangnya 12 kelas yang menempatkan hanya pelajar-pelajar tingkatan enam sahaja dan diajar oleh guru-guru yang dilantik untuk mengajar pelajar tingkatan enam.
Pusat Tingkatan Enam (Mod 2)
Sekolah yang mempunyai sekurang-kurangnya 12 kelas, beroperasi di bawah sekolah arus perdana tetapi di blok atau bangunan yang berasingan.  Walau bagaimanapun, pusat Mod 2 ditadbir oleh Pengetua arus perdana dengan kerjasama Penolong Kanan Tingkatan Enam.
Pusat Tingkatan Enam (Mod 3)
Sekolah yang mempunyai kurang daripada 12 kelas jauh daripada Bandar, tiada kemudahan asrama atau pengangkutan awam dan beroperasi di bawah sekolah arus perdana dibantu oleh Pengetua arus perdana dan Penolong Kanan Tingkatan Enam.
Senarai Pusat Tingkatan Enam

Senarai Kolej Tingkatan Enam (Mod 1)

Mata Pelajaran Tingkatan Enam
Pelajar STPM wajib mengambil mata pelajaran Pengajian Am tidak kira sama ada calon sekolah kerajaan, swasta atau persendirian. Mata pelajaran lain bergantung kepada Pusat Tingkatan Enam masing-masing. Setiap pelajar STPM wajib mengambil peperiksaan Malaysian University English Test (MUET) yang merupakan salah satu syarat permohonan kemasukan ke program prasiswazah. Setiap calon STPM diwajibkan mengambil 4 mata pelajaran dan maksimum 5 mata pelajaran. Namun demikian, hanya 4 mata pelajaran terbaik sahaja yang dikira dalam Purata Nilai Gred Keseluruhan (PNGK). Berikut merupakan senarai mata pelajaran Tingkatan Enam: 
 Pengajian Am (Wajib)
 Bahasa Melayu
 Bahasa Arab 
 Bahasa Cina 
 Bahasa Tamil 
 Literature In English 
 Kesusasteraan Melayu Komunikatif 
 Sejarah 
 Geografi 
 Ekonomi 
 Pengajian Perniagaan 
 Perakaunan 
 Biology 
 Chemistry 
 Physics 
 Mathematics (T)
 Mathematics (M)
 Usuluddin 
 Syariah 
 Tahfiz Al-Quran 
 Information, Communication and Technology (ICT)
 Sains Sukan 
 Seni Visual
Ditetapkan oleh Majlis Peperiksaan Malaysia (MPM)

Sukatan Pelajaran
900 Pengajian Am (Wajib)
900/1:
Diambil semasa peperiksaan Semester 1 dan boleh mengulang semasa ulangan 1. Sukatan terdiri daripada Kemahiran Belajar dan Malaysia Kekal Berdaulat dan Soalan Esei. 
900/2:
Diambil semasa peperiksaan Semester 2 dan boleh mengulang semasa ulangan 2. Sukatan terdiri daripada Alih Bentuk Komunikasi: (Linear kepada bukan linear), Malaysia Maju dan Sejahtera: (Petunjuk Negara Maju dan Sejahtera dan Ideologi, Wawasan dan Dasar Pembangunan Negara) dan Soalan Esei900/3
Diambil semasa peperiksaan Semester 3 dan tidak boleh mengulang. Sukatan terdiri daripada Alih Bentuk Komunikasi:Bukan Linear kepada Linear, Malaysia dan Luar Negara:(Hubungan Diplomatik, Penglibatan dan Peranan dan Sumbangan Malaysia) dan Soalan Esei900/4 (Kerja Kursus)
Dijalankan semasa Semester 2. Pentaksiran berasaskan sekolah (PBS).
910 Bahasa Melayu 
910/1: 
Diambil semasa peperiksaan Semester 1 STPM dan boleh mengulang semasa ulangan 1. Sukatan terdiri daripada Sejarah Bahasa Melayu dan Perkembangannya dan Fonetik serta Pemahaman dan Esei Tidak Berformat. 
910/2: 
Diambil semasa peperiksaan Semester 2 STPM dan boleh mengulang semasa ulangan 2. Sukatan terdiri daripada Morfologi dan Sintaksis910/3 
Diambil semasa peperiksaan Semester 3 tetapi tidak boleh diulang. Sukatan terdiri daripada Wacana, Retorik, Variasi Bahasa, Laras Bahasa, Semantik dan Pragmatik.
910/4 (Kerja Kursus)
Dijalankan semasa Semester 2. Pentaksiran berasaskan sekolah (PBS). Tajuk berkaitan Penulisan Esei Berformat.
910/5 (Kerja Kursus)
Dijalankan semasa Semester 3. Pentaksiran berasaskan sekolah (PBS). Tajuk Penulisan ilmiah.
940 Sejarah 
940/1 Sejarah Dunia (1500-1955)
Diambil semasa peperiksaan Semester 1 dan boleh mengulang semasa ulangan 1. Sukatan terdiri daripada Masyarakat, 'Pemerintahan dan Pentadbiran, Kemajuan dan Pembangunanl dan Nasionalisme dan Pembentukan Negara Bangsa. 
940/2 Sejarah Islam (500-1918)
Diambil semasa peperiksaan Semester 2 dan boleh mengulang semasa ulangan 2. Sukatan terdiri daripada Masyarakat, Pemerintahan, Pertahanan dan Perhubungan Luar, Pembangunan dan Penerokaan dan Nasionalisme dan Pembentukan Negara Bangsa. 
940/3 Sejarah Malaysia dan Asia Tenggara (1800-2000)
Diambil semasa peperiksaan Semester 3. Sukatan terdiri daripada Sejarah Malaysia: (Masyarakat, Transformasi Masyarakat, Nasionalisme dan Pembentukan Negara Bangsa dan Pengisian Kemerdekaan) dan Sejarah Malaysia: (Masyarakat, Transformasi Masyarakat, Nasionalisme dan Pembentukan Negara Bangsa dan Pengisian Kemerdekaan)'''.
940/4 Kerja Kursus 
Dijalankan semasa Semester 2. Pentaksiran berasaskan sekolah (PBS).

Senarai Pusat Tingkatan Enam (Mod 2)

Rujukan
 

Pendidikan di Malaysia